open-index/open-wikipedia-markdown huggingface dataset:
ชาแซม! (ภาพยนตร์)

***ชาแซม!*** () คือภาพยนตร์ซูเปอร์ฮีโรสัญชาติอเมริกัน สร้างมาจากตัวละครของสำนักพิมพ์ดีซีคอมิกส์ ในชื่อเดียวกัน อำนวยการสร้างโดย นิวไลน์ซินีมา และจัดจำหน่ายโดย วอร์เนอร์บราเธอส์ เป็นภาพยนตร์ลำดับที่ 7 ของจักรวาลขยายดีซี (DC Extended Universe) กำกับโดย เดวิด เอฟ. แซนด์เบิร์ก เขียนบทโดย เฮนรี เกเดน และเขียนเรื่องโดย เกเดน ร่วมกับ ดาร์เรน เลมเกอร์ นำแสดงโดย แอชเชอร์ แอนเจิ้ล รับบทเป็น บิลลี่ แบทสัน เด็กวัยรุ่นที่มีพลังพิเศษแปลงร่างเป็น ซูเปอร์ฮีโร ในร่างผู้ใหญ่ได้ ซึ่งรับบทโดย แซคารี ลีวาย, มาร์ก สตรอง, แจ็ค ดีแลน เกรเซอร์ ร่วมกับ จิมอน ฮอนซู เป็นต้น. โดยเนื้อเรื่องจะเล่าถึง บิลลี่ แบทสัน เด็กหนุ่มที่ได้รับเลือกจากพ่อมดเฒ่า นามว่า ชาแซม ให้ดำรงตำแหน่ง แชมเปี้ยนคนใหม่ พร้อมกับพลังวิเศษ บิลลี่และเพื่อนสนิท เฟรดดี้ ต้องใช้พลังที่เขาได้รับมา หยุดยั้งแผนการชั่วร้ายของ แธดเดียส ซิวานา ให้จงได้

*ชาแซม!* ออกฉายในสหรัฐวันที่ 5 เมษายน ค.ศ. 2019 ภาพยนตร์ได้รับเสียงตอบรับในทางบวก โดยนักวิจารณ์ชื่นชมการกำกับของแซนด์เบิร์ก การแสดงของลีวาย แองเจิลและเกรเซอร์ รวมถึงโทนของภาพยนตร์ที่เบาและสนุกสนาน ภาพยนตร์ทำเงิน 367 ล้านดอลลาร์สหรัฐ ภาคต่อ *[[ชาแซม! จุดเดือดเทพเจ้า]]* (Shazam! Fury Of Gods) บอกเล่าเรื่องราวไม่กี่ปีหลังเหตุการณ์ในภาพยนตร์ ออกฉายในสหรัฐ 17 มีนาคม ค.ศ. 2023

## อ้างอิง

## แหล่งข้อมูลอื่น
* 
* 
* 
* 
* *[https://modemovie.com/blog/preview-shazam/ Shazam!] * ที่ modemovie

หมวดหมู่:ภาพยนตร์ที่ออกฉายในปี พ.ศ. 2562
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:จักรวาลขยายดีซี
หมวดหมู่:ภาพยนตร์ไอแมกซ์
หมวดหมู่:กัปตันมาร์เวล (ดีซีคอมิกส์)
หมวดหมู่:ภาพยนตร์เรื่องราวแนวก้าวผ่านวัยอเมริกัน
หมวดหมู่:ภาพยนตร์เกี่ยวกับการเปลี่ยนแปลงขนาด
หมวดหมู่:ภาพยนตร์ที่มีฉากในโรงเรียน
หมวดหมู่:ภาพยนตร์คริสต์มาสอเมริกัน
บานดรา-วารลี ซีลิงก์

**บานดรา-วารลี ซีลิงก์** (Bandra-Worli Sea Link; BWSL) หรือชื่อทางการ **ราชีพ คานธี ซีลิงก์** (Rajiv Gandhi Sea Link)) เป็นสะพานขึง ซึ่งมี pre-stressed concrete-steel สะพานรถไฟอยู่ปลายสองฝั่ง เชื่อมย่านบานดรา ในเวสเทิร์นซับเอิร์บของมุมไบ เข้ากับ ย่านวารลี ในมุมไบใต้ ดั้งเดิมแล้วสะพานนี้เป็นส่วนหนึ่งของโครงการที่ถูกเลื่อนการก่อสร้างออกไป เวสเทิร์นฟรีเวย์ที่ตั้งใจจะเขื่อมเวสเทิร์นซับเอิร์บเข้ากับนรีมันพอยต์ในย่านธุรกิจหลักของเมืองมุมไบ

สะพานนี้ว่าจ้างโดย นิติบุคคลพัฒนาถนนรัฐมหาราษฏระ (Maharashtra State Road Development Corporation; MSRDC) และก่อสร้างโดยบริษัทก่อสร้างฮินดูสถาน สะพานเปิดให้บริการใน 4 เลนแรกจาก 8 เลนเมื่อวันที่ 30 มิถุนายน 2009 และเปิดให้บริการครบทั้ง 8 เลนเมื่อวันที่ 24 มีนาคม 2010

ซีลิงก์นี้ช่วยร่นระยะเวลาเดินทางระหว่างบานดราและวารลีลงจาก 20-30 นาที เหลือเพียง 10 นาที ข้อมูลในเดือนตุลาคม 2009 ระบุว่ามีรถยนต์สัญจรวันละราว 37,500 คัน

## อ้างอิง

หมวดหมู่:สิ่งก่อสร้างในมุมไบ
หมวดหมู่:สะพานในประเทศอินเดีย
หมวดหมู่:สะพานขึง
นที ทองสุขแก้ว

พันตำรวจโท **นที ทองสุขแก้ว** (เกิด 8 ธันวาคม พ.ศ. 2509) เป็นอดีตนักฟุตบอลชาวไทย เกิดที่จังหวัดอุตรดิตถ์ เคยเป็นกัปตันทีมชาติไทยตั้งแต่ พ.ศ. 2539 ถึง พ.ศ. 2541

## ประวัติ
ในเริ่มแรก นที เล่นฟุตบอลให้กับโรงเรียนในจังหวัดอุตรดิตถ์ จนติดทีมชาติไทยครั้งแรกตั้งแต่อายุ 17 ปี ในชุดอายุไม่เกิน 19 ปี เมื่อปี พ.ศ. 2528 

## ทีมชาติ
นที ติดทีมชาติชุดใหญ่ตั้งแต่ พ.ศ. 2529 ซึ่งเขาอายุเพียง 20 ปี ก่อนจะลงเล่นทีมชาติไทยในการแข่งขันซีเกมส์ 1987, ซีเกมส์ 1989, ซีเกมส์ 1991, ซีเกมส์ 1993, ซีเกมส์ 1995 และ ซีเกมส์ 1997 โดยทีมชาติไทยได้เหรียญทองจากกีฬาฟุตบอลถึง 3 ครั้ง ซึ่งเขาเคยเป็นกัปตันทีมชาติไทยตั้งแต่ พ.ศ. 2539 ถึง พ.ศ. 2541 โดยมีการแข่งขันสำคัญคือเอเชียนคัพ 1996

## หลังเลิกเล่น
นที เล่นให้กับตำรวจ เป็นสโมสรสุดท้าย ก่อนจะตัดสินใจเลิกเล่นในปี พ.ศ. 2543 ด้วยอายุ 34 ปี และเข้ารับราชการตำรวจในเวลาถัดมา ปัจจุบัน ดำรงตำแหน่ง รองผู้กำกับการ ตรวจคนเข้าเมืองจังหวัดอุบลราชธานี กองบังคับการตรวจคนเข้าเมือง 4 สำนักงานตรวจคนเข้าเมือง

## ประตูในนามทีมชาติ

## อ้างอิง

## แหล่งข้อมูลอื่น
*

หมวดหมู่:นักกีฬาจากจังหวัดอุตรดิตถ์
หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลนครสวรรค์
หมวดหมู่:ผู้เล่นกัมบะ โอซากะ
หมวดหมู่:ผู้เล่นสโมสรฟุตบอลเพื่อนตำรวจ
หมวดหมู่:นักฟุตบอลชายชาวไทยที่ค้าแข้งในต่างประเทศ
หมวดหมู่:ตำรวจชาวไทย
หมวดหมู่:ชาวไทยในประเทศญี่ปุ่น
ออนอเร มีราโบ

**ออนอเร กาบรีแยล รีเกติ เคานต์แห่งมีราโบ** () เป็นผู้นำการปฏิวัติฝรั่งเศสในช่วงต้น เขาเคยเป็นขุนนางที่ตกเป็นข่าวฉาวมากมายจนชื่อเสียงของเขาพังยับในช่วงก่อนการปฏิวัติจะเริ่มขึ้นใน ค.ศ. 1789 อย่างไรก็ตาม มีราโบสามารถก้าวขึ้นมาอยู่แถวหน้าในสนามการเมืองฝรั่งเศสในช่วง ค.ศ. 1789–1791 และได้รับคะแนนเสียงความไว้วางใจจากประชาชน และด้วยการที่เขามีวาทศิลป์ในการพูด เขากลายเป็นผู้นำของกลุ่มการเมืองสายกลางท่ามกลางกระแสการปฏิวัติ มีราโบเสนอให้ใช้ระบอบกษัตริย์ภายใต้รัฐธรรมนูญตามตัวแบบบริเตนใหญ่ 

อย่างไรก็ตาม แม้ว่าแนวทางสายกลางของเขาจะไม่ประสบความสำเร็จ แต่มีราโบถูกมองเป็นดั่งวีรบุรุษของชาติยามที่เขาถึงแก่อสัญกรรมตามธรรมชาติ ถึงกระนั้น เมื่อมีการค้นพบภายหลังว่ามีราโบรับเงินจากพระเจ้าหลุยส์ที่ 16 ตลอดจนรับเงินจากออสเตรียซึ่งเป็นศัตรูของฝรั่งเศสในช่วงต้นคริสต์ทศวรรษ 1790 การค้นพบนี้ทำให้ชื่อเสียงในหลุมศพเขาป่นปี้ นักประวัติศาสตร์มักจะถกเถียงกันว่าสรุปแล้วมีราโบเป็นวีรบุรุษหรือผู้ยิ่งใหญ่ที่กอบกู้ฝรั่งเศสจากสมัยแห่งความน่าสะพรึงกลัว หรือเป็นเพียงนักการเมืองเลวทรามเจ้าวาทกรรมคนนึงที่แก่นแท้แล้วไม่มีอะไรดี หรือเป็นเพียงผู้ทรยศที่แอบรับเงินจากชาติศัตรูกันแน่

## อ้างอิง

หมวดหมู่:บุคคลในการปฏิวัติฝรั่งเศส
หมวดหมู่:นักเขียนชาวฝรั่งเศส
หมวดหมู่:บุคคลจากจังหวัดลัวแร
จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

**การเลือกตั้ง[[สมาชิกสภาผู้แทนราษฎรจังหวัดร้อยเอ็ด]] พ.ศ. 2562** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 7 เขตเลือกตั้ง ลดลงจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม
### แบ่งตามพรรค

### เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554

#### เทียบคะแนนจากการเลือกตั้งแบบบัญชีรายชื่อ พ.ศ. 2554

#### เทียบคะแนนจากการเลือกตั้งแบบแบ่งเขต พ.ศ. 2554

### แบ่งตามเขต

## เขตเลือกตั้ง

### เขต 1
เขตเลือกตั้งที่ 1 ประกอบไปด้วยอำเภอเมืองร้อยเอ็ดและอำเภอศรีสมเด็จ

### เขต 2
เขตเลือกตั้งที่ 2 ประกอบด้วยอำเภอโพธิ์ชัย อำเภอจังหาร อำเภอเชียงขวัญและอำเภอธวัชบุรี (ยกเว้นตำบลราชธานี ตำบลเขวาทุ่งและตำบลเมืองน้อย)

### เขต 3
เขตเลือกตั้งที่ 3 ประกอบด้วยอำเภอโพนทอง อำเภอเมยวดีและอำเภอหนองพอก (ยกเว้นตำบลหนองขุ่นใหญ่และตำบลท่าสีดา)

### เขต 4
เขตเลือกตั้งที่ 4 ประกอบด้วยอำเภอเสลภูมิ อำเภอทุ่งเขาหลวง อำเภอธวัชบุรี (เฉพาะตำบลราชธานี ตำบลเขวาทุ่งและตำบลเมืองน้อย) อำเภอหนองพอก (เฉพาะตำบลหนองขุ่นใหญ่และตำบลท่าสีดา) และอำเภออาจสามารถ (เฉพาะตำบลโพนเมืองและตำบลบ้านแจ้ง)

### เขต 5
เขตเลือกตั้งที่ 5 ประกอบด้วยอำเภอพนมไพร อำเภอหนองฮี อำเภอโพนทรายและอำเภออาจสามารถ (ยกเว้นตำบลโพนเมืองและตำบลบ้านแจ้ง) 

### เขต 6
เขตเลือกตั้งที่ 6 ประกอบด้วยอำเภอสุวรรณภูมิ อำเภอเมืองสรวงและอำเภอจตุรพักตรพิมาน (เฉพาะตำบลป่าสังข์ ตำบลดงกลาง ตำบลศรีโคตร ตำบลหัวช้าง ตำบลดงแดงและตำบลน้ำใส)

### เขต 7
เขตเลือกตั้งที่ 7 ประกอบด้วยอำเภอปทุมรัตต์ อำเภอเกษตรวิสัยและอำเภอจตุรพักตรพิมาน (เฉพาะตำบลลิ้นฟ้า ตำบลดู่น้อย ตำบลอีง่อง ตำบลหนองผือ ตำบลเมืองหงส์และตำบลโคกล่าม)

## ดูเพิ่ม
* จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
* จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

## อ้างอิง

## แหล่งข้อมูลอื่น
* เว็บไซต์อย่างเป็นทางการของสำนักงานคณะกรรมการการเลือกตั้ง

ร้อยเอ็ด
หมวดหมู่:การเลือกตั้งในจังหวัดร้อยเอ็ด
สแตวอ แปนดารอฟสกี

**สแตวอ แปนดารอฟสกี** (; เกิด 3 เมษายน ค.ศ. 1963) เป็นนักการเมืองชาวมาซิโดเนียเหนือ ซึ่งดำรงตำแหน่งประธานาธิบดีมาซิโดเนียเหนือ ตั้งแต่วันที่ 12 พฤษภาคม พ.ศ. 2562

## ชีวิตช่วงต้น
แปนดารอฟสกีได้สำเร็จการศึกษาจากมหาวิทยาลัยแห่งสกอเปีย โดยเรียนปริญญาตรีสาขานิติศาสตรบัณฑิต ในปี ค.ศ. 1987 หลังจากนั้นเขาได้ศึกษาปริญญาโทในสาขาศิลปศาสตรมหาบัณฑิต และปริญญาเอกในสาขารัฐศาสตร์ในมหาวิทยาลัยเดียวกัน

## อาชีพ
ตั้งแต่ปี ค.ศ. 2008 เขาดำรงตำแหน่งในฐานะผู้ช่วยศาสตราจารย์ ในการรักษาความปลอดภัยสากล, นโยบายการต่างประเทศและโลกาภิวัตน์ ที่มหาวิทยาลัยอเมริกันคอลเลจสกอเปีย

### เริ่มการเมือง
สแตวอ แปนดารอฟสกีได้เริ่มเข้ารับราชการในฐานะผู้ช่วยอธิบดีกรมประชาสัมพันธ์ในสังกัดกระทรวงกิจการภายในของประเทศมาซิโดเนีย (ปัจจุบัน คือ ประเทศมาซิโดเนียเหนือ) และต่อมาได้ดำรงตำแหน่งหัวหน้าแผนกวิเคราะห์และวิจัยภายในกระทรวง ตั้งแต่ปี ค.ศ. 1998–2001
เขายังดำรงตำแหน่งในส่วนหนึ่งของความมั่นคงแห่งชาติ อีกทั้งยังดำรงตำแหน่งในฐานะหัวหน้าฝ่ายนโยบายการต่างประเทศในการดำรงตำแหน่งของประธานาธิบดี บอริส ไตรกอฟสกี ตั้งแต่ ค.ศ. 2001 กระทั่งประธานาธิบดีถึงแก่อสัญกรรมใน ค.ศ. 2004 หลังจากที่มีการเลือกตั้งประจำรัฐระหว่างปี ค.ศ. 2004–2005 นั้น เขายังดำรงตำแหน่งในส่วนหนึ่งของความมั่นคงแห่งชาติ อีกทั้งยังดำรงตำแหน่งในฐานะหัวหน้าฝ่ายนโยบายการต่างประเทศในการดำรงตำแหน่งของประธานาธิบดีคนถัดมา บรังกอ เซอร์แวงกอฟสกี ระหว่าง ค.ศ. 2005 ถึง 2009

เมื่อวันที่ 4 มีนาคม ค.ศ. 2014 เขาได้ลงเป็นแคนดิเดตตัวหลัก โดยเป็นตัวแทนของพรรคสหภาพสังคมประชาธิปไตย ในการเลือกตั้งประธานาธิบดี เดือนเมษายน ค.ศ. 2014

เขาได้กลับมาอีกครั้งในการเป็นผู้สมัครเข้าชิงตำแหน่งตัวแทนของพรรคสหภาพสังคมประชาธิปไตย และพรรคสหภาพประชาธิปไตยเพื่อการบูรณาการ สำหรับการเลือกตั้งใน ค.ศ. 2019

## อ้างอิง

## แหล่งข้อมูลอื่น
* เว็บไซต์ประธานาธิบดีมาซิโดเนีย 

หมวดหมู่:ประธานาธิบดีมาซิโดเนียเหนือ
หมวดหมู่:บุคคลจากสกอเปีย
เจ้าชายอาหมัด ชาห์ ข่าน มกุฎราชกุมารแห่งอัฟกานิสถาน

**เจ้าชายอาหมัด ชาห์ ข่าน มกุฎราชกุมารแห่งอัฟกานิสถาน** () เสด็จพระราชสมภพเมื่อวันที่ 23 กันยายน พ.ศ. 2477 เป็นพระราชโอรสพระองค์ที่ 2 และ 3 ใน พระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระมหากษัตริย์รัชกาลสุดท้ายของอัฟกานิสถาน กับ สมเด็จพระราชินีฮุไมรา เบกุมแห่งอัฟกานิสถาน พระองค์ทรงดำรงพระอิสริยยศเป็น **มกุฎราชกุมารแห่งอัฟกานิสถาน** แทนที่พระเชษฐาคือ เจ้าชายมูฮัมเหม็ด อักบัร ข่าน มกุฎราชกุมารแห่งอัฟกานิสถาน ที่เสด็จสวรรคตพระชนมายุเพียง 9 พรรษา ด้านการศึกษาพระองค์ทรงได้รับการศึกษาจากโรงเรียนในคาบูล ก่อนจะเสด็จพระราชดำเนินไปศึกษาต่อที่ มหาวิทยาลัยออกซฟอร์ด และกลับมาทรงงานในกระทรวงการต่างประเทศอัฟกานิสถาน

พระราชบิดาทรงปกครองประเทศอัฟกานิสถานเรื่อยมา จนกระทั่งปี 2516 เกิดการปฏิวัติโค่นล้มระบอบกษัตริย์ พระราชบิดาพร้อมด้วยเหล่าพระบรมวงศานุวงศ์ ถูกการรัฐประหาร ก่อนจะเสด็จพระราชดำเนินออกนอกประเทศไปในวันที่ 26 กรกฎาคม 2516 ณ กรุงโรม ประเทศอิตาลี โดยหลังจากนั้นรัฐบาลได้ประกาศได้เหล่าพระบรมวงศานุวงศ์สามารถเสด็จพระราชดำเนิน/เสด็จกลับได้ พระองค์ทรงดำรงพระชนม์ชีพในรัฐเวอร์จิเนีย โดยทรงพระราชนิพนธ์หนังสือ

## เสกสมรส
เจ้าชายอาหมัด ชาห์ ข่าน มกุฎราชกุมารแห่งอัฟกานิสถาน ทรงเข้าพระราชพิธีเสกสมรสกับ คาทูล เบกุม เมื่อปี 2504 พระวรชายารับพระราชทานพระอิสริยยศ ** เจ้าหญิงคาทูล เบกุม มกุฎราชกุมารีแห่งอัฟกานิสถาน พระวรชายา** มีพระราชบุตรดังนี้
#เจ้าชายมูฮัมหมัด ชาห์ ข่าน
#เจ้าชายมูฮัมหมัด เอเมล ข่าน
#เจ้าหญิงฮาวา คานุม

*อนึ่ง พระองค์ทรงมีศักดิ์เป็นพระปิตุลา (ลุง) ใน เจ้าหญิงนอเอล เจ้าหญิงแห่งซาอิด

## อ้างอิง

หมวดหมู่:ชาวอัฟกานิสถาน
หมวดหมู่:ชาวปาทาน
หมวดหมู่:รัชทายาทผู้มีสิทธิโดยตรงที่ไม่เคยสืบราชสันตติวงศ์
หมวดหมู่:มกุฎราชกุมาร
หมวดหมู่:พระราชโอรสในพระมหากษัตริย์
เสียงลิ้นกระทบ ปุ่มเหงือก

**เสียงลิ้นกระทบ ปุ่มเหงือก** () เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ  และสัญลักษณ์เอกซ์-แซมปาที่ตรงกันคือ `ɾ`

ลิ้นกระทบ ปุ่มเหงือก
ลิ้นกระทบ ปุ่มเหงือก
สมเด็จพระราชินีฮุไมรา เบกุมแห่งอัฟกานิสถาน

**สมเด็จพระราชินีฮุไมรา เบกุม** ( ; 24 กรกฎาคม พ.ศ. 2461 – 26 มิถุนายน พ.ศ. 2545) เป็นพระอัครมเหสีในพระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระราชสมภพเมื่อวันที่ 24 กรกฎาคม พ.ศ. 2461 ณ เอมิเรตอัฟกานิสถาน เป็นบุตรีของ ชาร์ดา ฮาเหม็ด ชาห์ ข่าน กับ ไซเรน เบกุม พระเชษฐาในเจ้าหญิงมาห์ ปาวาร์ เบกุม พระมเหสีในพระเจ้าโมฮัมหมัด นาเดียร์ ชาห์ และทรงเป็นสมเด็จพระราชินีพระองค์สุดท้ายแห่งอัฟกานิสถาน

## อภิเษกสมรส
นางสาวฮไมรา เบกุม ทรงเข้าพระราชภิธีอภิเษกสมรสกับ พระเจ้าโมฮัมเหม็ด ซาเฮียร์ ชาห์แห่งอัฟกานิสถาน ขณะนั้นดำรงพระราชอิสริยยศที่ **มกุฎราชกุมารแห่งอัฟกานิสถาน** เมื่อวันที่ 7 พฤศจิกายน พ.ศ. 2474 รับพระราชทานพระราชอิสริยยศ **เจ้าหญิงฮุไมรา เบกุม มกุฎราชกุมารีแห่งอัฟกานิสถาน พระวรชายา** ขณะนั้น พระราชสวามีมีพระชนมายุ 18 พรรษา และพระองค์มีพระชนมายุ 14 พรรษา มีพระราชุบตรดังนี้
#เจ้าหญิงบิลควิส เบกุม
#เจ้าชายมูฮัมเหม็ด อักบัร ข่าน มกุฎราชกุมารแห่งอัฟกานิสถาน
#เจ้าชายอาหมัด ชาห์ ข่าน มกุฎราชกุมารแห่งอัฟกานิสถาน
#เจ้าหญิงมัรยัม เบกุม
#เจ้าชายโมฮัมเหม็ด นาดิร ชาห์
#เจ้าชายชาห์ มาห์มูด ข่าน
#เจ้าชายมูฮัมหมัด ดาวูด พาทุนยา ข่าน
#เจ้าชายไมร์ เวส ข่าน

หลังจากนั้น วันที่ 8 พฤศจิกายน พ.ศ. 2476 พระราชสวามีเสด็จขึ้นครองราชย์เป็น พระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระองค์จึงกลายเป็น **สมเด็จพระราชินีแห่งอัฟกานิสถาน**

## พระชนม์ชีพที่ทุกข์ลำบาก
พระเจ้าโมฮัมเหม็ด ซาเฮียร์ ชาห์แห่งอัฟกานิสถาน และ สมเด็จพระราชินีฮุมไรา พร้อมด้วยพระราชบุตรทั้ง 8  พระองค์ ต้องเผชิฐความลำบากมาก เนื่องจาก 2516 เกิดการปฏิวัติโค่นล้มระบอบกษัตริย์ จึงได้เสด็จพระราชดำเนินไปประทับ ณ ประเทศอิตาลี ซึ่งพระราชสวามีทรงกำลังผ่าตัดดวงพระเนตร (ดวงตา) และทรงมีพระอาการปวดที่พระกฤษฎี (เอว) ซึ่งขณะนั้น โมฮัมเหม็ด ดาวูด ข่าน นายกรัฐมนตรีของอัฟกานิสถาน พระญาติในพระราชสวามี ได้พยายามทำการโค่นล้มรัฐบาลเพื่อนำพระบรมวงศานุวงศ์เสด็จพระราชดำเนินกลับ แต่ก็เป็นผลน้อยมาก พระราชสวามีเลือกสละราชสมบัติแทนที่การเกิดสงครามกลางเมือง พระองค์ทรงดำรงพระชนม์ชีพต่างประเทศถึง 29 ปี โดยทรงดำรงพระชนม์ชีพแบบสามัญชนธรรมดา มิได้โอ้อวดถึงพระราชอิสริยยศหรือตำแหน่ง พระราชสวามีทรงมีบัญชีทางธนาคาร ซึ่งเป็นความช่วยเหลือที่พระสหายทูลเกล้าทูลกระหม่อมถวาย

## สวรรคต
หลังจากที่เหตุการณ์บ้านเมืองสงบลงนั้น ก่อนที่พระราชสวามี พระองค์ และพระบรมวงศานุวงศ์เสด็จพระราชดำเนินกลับ สมเด็จพระราชินีฮุไมรา เบกุมแห่งอัฟกานิสถาน ทรงประชวนด้วยพระอาการหายพระทัยไม่ถนัด และโรคพระหทัย ไม่นานหลังจากนั้น สมเด็จพระราชินีฮุไมรา เบกุมแห่งอัฟกานิสถานได้สวรรคตลงเมื่อวันที่ 26 มิถุนายน 2545 สิริพระชนมายุ 83 พรรษา
## เหรียญในพระองค์
* 50px Knight Grand Cordon of the Order of the Supreme Sun
* : Grand Cross of the Order of the Legion of Honour
* : Grand Cross of the Order of Merit of the Federal Republic of Germany, Special Issue
*  Iranian Imperial Family: Dame Grand Cordon of the Imperial Order of the Pleiades, 1st Class
## อ้างอิง
* Dinner in honor of King Mohammad Zahir Shah of Afghanistan

หมวดหมู่:สมเด็จพระราชินี
หมวดหมู่:ราชินีอัฟกานิสถาน
ลิลี เจมส์

**ลิลี โคลอี นิเนตต์ ทอมสัน** (: เกิด 5 เมษายน ค.ศ. 1989) หรือรู้จักในชื่อการแสดงว่า **ลิลี เจมส์** () เป็นนักแสดงชาวอังกฤษ เริ่มมีงานการแสดงจากซีรีส์ทางโทรทัศน์ในอังกฤษเรื่อง *[[จัสต์ วิลเลียม (รายการโทรทัศน์ ค.ศ. 2010)|จัสต์ วิลเลียม]]* (2010) จากนั้นรับบทสมทบในซีรีส์แนวชีวิตย้อนยุคเรื่อง *[[ดาวน์ตัน แอบบีย์]]* (2012–15) เธอมีผลงานแรกจากการรับบทนำในภาพยนตร์เรื่อง *[[ซินเดอเรลล่า (ภาพยนตร์ พ.ศ. 2558)|ซินเดอเรลล่า]]* (2015)

เจมส์รับบทเป็น นาตาชา รอสโตวา ในซีรีส์แนวย้อนยุคเรื่อง *[[War & Peace (2016 TV series)|War & Peace]]* (2016) และแสดงในภาพยนตร์อีกหลายเรื่อง อย่าง *[[จี้ เบบี้ ปล้น]]* (2017), ภาพยนตร์ชีวิตแนวสงครามเรื่อง *[[Darkest Hour (film)|Darkest Hour]]* (2017), ภาพยนตร์ชีวิตแนวประวัติศาสตร์เรื่อง*[[The Guernsey Literary and Potato Peel Pie Society (film)|The Guernsey Literary and Potato Peel Pie Society]]* (2018), และภาพยนตร์เพลง *[[Mamma Mia! Here We Go Again]]* (2018) และ *[[Yesterday (2019 film)|Yesterday]]* (2019)

## อ้างอิง

หมวดหมู่:นักแสดงภาพยนตร์หญิงชาวอังกฤษ
มัลแวร์ไบต์ (ซอฟต์แวร์)

**มัลแวร์ไบต์** () หรือชื่อเดิม **มัลแวร์ไบต์ แอนติ-มัลแวร์** (; อักษรย่อ: MBAM) เป็นซอฟต์แวร์แอนติมัลแวร์สำหรับไมโครซอฟท์ วินโดวส์, แมคโอเอส, แอนดรอยด์ และไอโอเอส ที่ค้นหาและกำจัดมัลแวร์ ซอฟต์แวร์นี้ผลิตโดยมัลแวร์ไบต์คอร์ปอเรชัน ซึ่งเปิดตัวครั้งแรกในเดือนมกราคม ค.ศ. 2006 โดยมีให้ในเแบบฟรี ซึ่งจะสแกนหาและกำจัดมัลแวร์เมื่อเริ่มต้นด้วยมือ และแบบที่ต้องจ่าย ซึ่งให้การสแกนตามกำหนดเวลาเพิ่มเติม, การป้องกันแบบเรียลไทม์ และตัวสแกนหน่วยความจำแบบแฟลช

## ภาพรวม
มัลแวร์ไบต์ (เดิมชื่อมัลแวร์ไบต์ แอนติ-มัลแวร์) เป็นตัวสแกนที่สแกนและลบซอฟต์แวร์ที่เป็นอันตราย รวมถึงซอฟต์แวร์ป้องกันไวรัสปลอม, แอดแวร์ และสปายแวร์ ทั้งนี้ มัลแวร์ไบต์สแกนในโหมดแบบกลุ่มค่อนข้างมากกว่าการสแกนไฟล์ทั้งหมดที่เปิด ลดการสอดแทรกหากมีซอฟต์แวร์แอนติมัลแวร์อื่นยังทำงานบนคอมพิวเตอร์ตามความต้องการ.

มัลแวร์ไบต์มีให้บริการทั้งแบบฟรี และแบบชำระเงินพรีเมียม แบบฟรีสามารถเรียกใช้ด้วยมือโดยผู้ใช้เมื่อต้องการ ในขณะที่แบบที่ต้องจ่ายสามารถดำเนินการสแกนตามกำหนดเวลา, สแกนไฟล์โดยอัตโนมัติเมื่อเปิด, บล็อกเลขที่อยู่ไอพีของเว็บไซต์ที่เป็นอันตราย และสแกนเฉพาะบริการ, โปรแกรม และโปรแกรมขับอุปกรณ์ที่ใช้งานอยู่ในปัจจุบันเหล่านั้น

เมื่อวันที่ 8 ธันวาคม ค.ศ. 2016 มัลแวร์ไบต์อิงค์ได้เปิดตัวเวอร์ชัน 3.0 สู่สาธารณชนทั่วไป ซึ่งรวมถึงการป้องกันมัลแวร์, มัลแวร์เรียกค่าไถ่, เอกซ์ปลอยต์ และเว็บไซต์ที่เป็นอันตราย

## การตอบรับ
* เพรสตัน แกรลลา จากนิตยสาร*[[พีซีเวิลด์]]* เขียนว่า "การใช้มัลแวร์ไบต์ แอนติ-มัลแวร์ นั้นเป็นเรื่องง่าย"

## ดูเพิ่ม
* รายชื่อไวรัสคอมพิวเตอร์

## อ้างอิง

## แหล่งข้อมูลอื่น
* 
* 
* 
* 

หมวดหมู่:โปรแกรมป้องกันไวรัส
ไมก์ ไมเยอส์

**ไมเคิล จอห์น ไมเยอส์** () เกิด 25 พฤษภาคม ค.ศ. 1963 เป็นนักแสดง ดาราตลก นักเขียนบท โปรดิวเซอร์ ถือสัญชาติแคนาดา อังกฤษ และอเมริกัน เป็นที่รู้จักจากการเป็นผู้แสดงในรายการ  *[[Saturday Night Live]]*  ตั้งแต่ปี ค.ศ. 1989 ถึง 1995 และแสดงในภาพยนตร์ *[[Wayne's World (film)|Wayne's World]]*, *[[Austin Powers]]* และภาพยนตร์ชุดเรื่อง *[[Shrek (franchise)|Shrek]]*  เขากำกับภาพยนตร์เรื่องแรกในสารคดีเรื่อง *[[Supermensch: The Legend of Shep Gordon]]* (2013) เขาเริ่มเหินห่างจากการแสดงตั้งแต่ปี 2012 โดยรับบทเล็กน้อยในเรื่อง *[[Terminal (2018 film)|Terminal]]* and *[[Bohemian Rhapsody (film)|Bohemian Rhapsody]]* (ทั้งสองเรื่องในปี 2018)

## อ้างอิง

หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงอังกฤษ
หมวดหมู่:นักแสดงแคนาดา
หมวดหมู่:ชาวอเมริกันเชื้อสายแคนาดา
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายไอริช
หมวดหมู่:นักเขียนบทชาวอเมริกัน
ศาสนาในประเทศอิหร่าน

[thumb|ชาวมุสลิมในเมือง[เอสแฟฮอนขณะปฏิบัติศาสนกิจช่วงเดือนเราะมะฎอน]]
[thumb|ชาวมุสลิมขณะไว้อาลัยอิหม่าม[ฮุซัยน์ อิบน์ อะลีในวันอาชูรออ์]]
[thumb|เหล่าผู้แสวงบุญชาวโซโรอัสเตอร์ในหมู่บ้าน[เช็กเช็ก จังหวัดแยซด์]]
**ศาสนาในประเทศอิหร่าน** อ้างอิงตามข้อมูลจากซีไอเอเวิลด์แฟกต์บุ๊ก ระบุว่าประชากรส่วนใหญ่ของประเทศอิหร่านนับถือศาสนาอิสลามนิกายชีอะฮ์ร้อยละ 90-95 ถือเป็นศาสนาประจำชาติ ที่เหลือนับถือศาสนาอิสลามนิกายซุนนีและลัทธิศูฟีอีกร้อยละ 5-10 และศาสนาที่ไม่ใช่อิสลาม ได้แก่ ศาสนาบาไฮ ศาสนามันดา ศาสนายาร์ซาน ศาสนาโซโรอัสเตอร์ ศาสนายูดาห์ และศาสนาคริสต์ รวมกันมีร้อยละ 0.6 ส่วนการสำรวจสำมะโนครัวประชากรอิหร่านเมื่อ พ.ศ. 2554 พบว่าประชากรส่วนใหญ่นับถือศาสนาอิสลาม 74,682,938 คน คิดเป็นร้อยละ 99.4 ศาสนาอื่น ๆ ได้แก่ ศาสนาคริสต์ 117,704 คน ศาสนาโซโรอัสเตอร์ 25,271 คน ศาสนายูดาห์ 8,756 คน และศาสนาอื่น ๆ 49,101 คน รวมทั้งหมดร้อยละ 0.3 และไม่ระบุ 205,317 คน คิดเป็นร้อยละ 0.3 ทั้งนี้มีศาสนาชนกลุ่มน้อยเพียงสามศาสนาที่ได้รับการยอมรับและการคุ้มครองจากสมัชชาที่ปรึกษาอิสลาม (Islamic Consultative Assembly) ได้แก่ ศาสนาโซโรอัสเตอร์ ศาสนายูดาห์ และศาสนาคริสต์

ศาสนาโซโรอัสเตอร์เป็นศาสนาพื้นเมืองของอิหร่านที่เคยรุ่งเรืองและแพร่หลายไปทั่ว แต่ปัจจุบันหลงเหลือศาสนิกชนเรือนหมื่นเท่านั้น นอกจากนี้อิหร่านยังเป็นชุมชนยิวที่ใหญ่เป็นอันดับสองของโลกอิสลามและตะวันออกกลาง ส่วนศาสนาที่ไม่ใช่อิสลามที่มีศาสนิกชนมากสุดคือศาสนาบาไฮและศาสนาคริสต์ ทั้งนี้ศาสนาบาไฮเป็นศาสนาชนกลุ่มน้อยที่มีศาสนิกชนมากที่สุด ทว่าทางการอิหร่านไม่ยอมรับ และกระทำการข่มเหงคะเนงร้ายต่อผู้นับถือบาไฮเรื่อยมาจนถึงปัจจุบัน

รัฐบาลอิหร่านไม่ยอมรับการดำรงอยู่ของคนไม่นับถือศาสนา ผู้บูชาภูตผี ผู้ไม่เชื่อในพระเจ้า ผู้มีแนวคิดอไญยนิยม และผู้ออกจากศาสนาอิสลาม ในการสำรวจสำมะโนครัวประชากร ชนเหล่านี้คนเหล่านี้จะถูกรวมในกลุ่มมุสลิมซึ่งเป็นประชากรส่วนใหญ่ในประเทศ จำเดิมอิหร่านนับถือศาสนาอิสลามนิกายซุนนีอย่างแพร่หลาย แต่หลังการพิชิตดินแดนโดยชาวมองโกล นิกายชีอะฮ์กลับกลายเป็นนิกายที่ชนส่วนใหญ่นับถือ แพร่หลายทั่วไปในดินแดนอิหร่าน (รวมไปถึงประเทศอาเซอร์ไบจานในปัจจุบัน ซึ่งเป็นรัฐโลกวิสัยเต็มที่) พร้อมกับการถือกำเนิดของราชวงศ์ซาฟาวิด

จากการสำรวจของสำนักวิจัยพิวเมื่อเดือนพฤษภาคม พ.ศ. 2562 พบว่าชาวอิหร่านร้อยละ 87 สวดภาวนาทุกวัน ถือเป็นอัตราที่สูงสุดเป็นอันดับสองของทวีปเอเชียรองจากประเทศอัฟกานิสถาน (ร้อยละ 96) และนำหน้าประเทศอินโดนีเซีย (ร้อยละ 84) 

## อ้างอิง

หมวดหมู่:ศาสนาในประเทศอิหร่าน
การเลิกระบบฟิวดัลในประเทศฝรั่งเศส

หนึ่งในเหตุการณ์สำคัญของช่วงการปฏิวัติฝรั่งเศสคือ **ราตรี 4 สิงหาคม** () ซึ่งเป็นการเลิกระบบศักดินา ตลอดจนเลิกกฎเกณฑ์เก่า ระบบภาษี และอภิสิทธิ์ที่หลงเหลือจากยุคศักดินา สภาธรรมนูญแห่งชาติได้ประชุมกันในคืนวันที่ 4 สิงหาคม และประกาศว่า *"สภาแห่งชาติจะล้มเลิกระบบศักดินาทั้งปวง"* ซึ่งรวมถึงสิทธิถือครองที่ดินของฐานันดรที่สอง (พวกขุนนาง) และเครื่องทศางค์ที่สั่งสมโดยฐานันดรที่หนึ่ง (คณะสงฆ์คาทอลิก) ระบบการพิจารณาคดีแบบเก่าถูกระงับใช้ในคราวเดียวกัน และถูกยกเลิกที่สุดใน ค.ศ. 1790 

## เหตุการณ์
ภายหลังการทลายคุกบัสตีย์ในวันที่ 14 กรกฎาคม ค.ศ. 1789 เกิดความวุ่นวายปั่นป่วนไปทั่วกรุงปารีสและแถบชนบท พวกขุนนางถูกทำร้ายและคฤหาสน์ต่าง ๆ ของชนชั้นสูงถูกเผาทำลาย วิหารและปราสาทหลายแห่งถูกโจมตีและทำลายเช่นกัน กลายเป็นช่วงที่เรียกว่า *ลากร็องด์เปอร์* () หรือความกลัวครั้งใหญ่ สังคมอยู่ในภาวะหวาดผวาว่าใครจะเป็นเหยื่อรายต่อไป ผู้ก่อเหตุไม่ได้มีแต่เพียงพวกคนไร้บ้านและชาวนาชาวไร่ผู้หิวโหยเท่านั้น ยังมีพวกคนชนบทที่ถือโอกาสนี้เข้าร่วมผสมโรง

เหตุลากร็องด์เปอร์ทำให้รัฐบาลฝรั่งเศสตกอยู่ในภาวะเปราะบาง รัฐบาลขาดอำนาจในการตัดสินใจ การจลาจลที่ยืดเยื้อทำให้ต่างฝ่ายต่างวิตกว่าเหตุการณ์จะยิ่งบานปลายเกินกว่าจะควบคุม ซึ่งก็เป็นจริงดังว่า นับเป็นสภาวะที่ประเทศไม่เคยประสบพบมาก่อน

ปลายเดือนกรกฎาคม มีรายงานว่าชาวไร่ผู้ก่อจลาจลกำลังมุ่งหน้าเข้ากรุงปารีสจากทั่วทุกทิศของประเทศ สภาแห่งชาติจึงตัดสินใจที่จะปฏิรูปโครงสร้างทางสังคมเสียใหม่เพื่อหวังลดอุณหภูมิทางการเมืองและจะนำไปสู่การปรองดอง สภาแห่งชาติได้พิจารณาวาระนี้ในกลางดึกของวันที่ 4 สิงหาคม และในเช้าวันที่ 5 นั้นเองก็ประกาศว่าจะมีการล้มเลิกระบบศักดินาทั้งหมด รวมถึงเพิกถอนสิทธิพิเศษของคณะสงฆ์และขุนนาง กฤษฎีกานี้ตราขึ้นอย่างสมบูรณ์ในวันที่ 11 สิงหาคม

## อ้างอิง

หมวดหมู่:พ.ศ. 2332
หมวดหมู่:การล้มล้าง
ไอจิ ดี3เอ

**ไอจิ ดี3เอ** () ชื่อเล่น **วาล** เป็นเครื่องบินดำดิ่งทิ้งระเบิดบนเรือบรรทุกเครื่องบินในสงครามโลกครั้งที่สอง และเป็นเครื่องบินดำดิ่งทิ้งระเบิดหลักของกองทัพเรือจักรวรรดิญี่ปุ่น โดยมีส่วนในการโจมตีเพิร์ลฮาร์เบอร์

## ประจำการ
;
*กองการบินทหารเรือมหาจักรวรรดิญี่ปุ่น

## คุณลักษณะ (ดี3เอ2 แบบ 22)
thumb|ดี3เอ แบบ 99
thumb|ดี3เอ บนเรือบรรทุกเครื่องบิน
* **ผู้สร้าง**: ไอจิโคคุคิ (ประเทศญี่ปุ่น)
* **ประเภท**: เครื่องบินดำทิ้งระเบิด
* **เครื่องยนต์**: 1 × Mitsubishi Kinsei 54
* **กางปีก**: 14.365 เมตร
* **ยาว**: 10.195 เมตร
* **สูง**: 3.847 เมตร
* **พื้นที่ปีก**: 34.9 ตารางเมตร
* **น้ำหนักเปล่า**: 2,570 กิโลกรัม
* **อัตราเร็วสูงสุด**: 430 กิโลเมตร/ชั่วโมง ที่ระดับความสูง 6,200 เมตร
* **รัศมีทำการรบ**: 1,352 กิโลเมตร
* **อาวุธ**: ปืนกลหน้า Type 97 ขนาด 7.7 มม. 2 กระบอก / ปืนกลหลัง Type 92 ขนาด 7.7 มม. 1 กระบอก
** ลูกระเบิดขนาด 250 กก. 1 ลูก

## อ้างอิง

## แหล่งข้อมูลอื่น
* Aichi D3A, Joao Paulo Julião Matsuura
* AirToAirCombat.Com: Aichi D3A Val

หมวดหมู่:เครื่องบินไอจิ
หมวดหมู่:เครื่องบินดำดิ่งทิ้งระเบิดในสงครามโลกครั้งที่สอง
หมวดหมู่:เครื่องบินญี่ปุ่นในสงครามโลกครั้งที่สอง
หมวดหมู่:เครื่องบินทิ้งระเบิด
หมวดหมู่:เครื่องบินทิ้งระเบิดญี่ปุ่น
หมวดหมู่:อากาศยานบนเรือบรรทุกเครื่องบิน
หมวดหมู่:การโจมตีเพิร์ลฮาร์เบอร์
หมวดหมู่:อากาศยานที่บินครั้งแรกในปี พ.ศ. 2481
สงครามสหสัมพันธมิตรครั้งที่สอง

**สงครามสหสัมพันธมิตรครั้งที่ 2** (ค.ศ. 1798-1802) เป็นสงครามครั้งที่สองต่อการปฏิวัติฝรั่งเศสโดยประเทศระบอบกษัตริย์ในทวีปยุโรป นำโดยบริเตน ออสเตรีย และรัสเซีย และรวมทั้งจักรวรรดิออตโตมัน โปรตุเกส เนเปิลส์ ราชวงศ์ต่างๆของเยอรมัน และสวีเดน เป้าหมายของพวกเขาคือทำการจำกัดวงขยายตัวของสาธารณรัฐฝรั่งเศสและเพื่อฟื้นฟูระบอบกษัตริย์ในฝรั่งเศส พวกเขาได้ล้มเหลวในการโค่นล้มระบอบการปกครองของฝ่ายปฏิวัติและฝรั่งเศสได้รับดินแดน ตั้งแต่ปี ค.ศ. 1793 ซึ่งได้รับการยืนยัน ในสนธิสัญญาลูว์เนวีลในปี ค.ศ. 1801 ฝรั่งเศสได้รับดินแดนทั้งหมดก่อนหน้านี้และได้รับดินแดนใหม่ในตอสคานา, อิตาลี ในขณะที่ออสเตรียได้ยินยอมยกให้ดินแดนเวเนเซียและชายฝั่งดัมเมเชียน บริเตนและฝรั่งเศสได้ลงนามสนธิสัญญาอาเมียงในเดือนมีนาคม ค.ศ. 1802 นำไปสู่ยุคสันติในยุโรปเป็นเวลานาน 14 เดือน ในปี ค.ศ. 1803 บริเตนและฝรั่งเศสได้ทำสงครามกันอีกครั้งและในปี ค.ศ. 1805 บริเตนได้เข้าร่วมฝ่ายสหสัมพันธมิตรครั้งที่สามเพื่อเริ่มทำสงครามกับฝรั่งเศส

## หมายเหตุ

หมวดหมู่:สงครามปฏิวัติฝรั่งเศส
หมวดหมู่:สงครามสหสัมพันธมิตร
หมวดหมู่:ประวัติศาสตร์ยุโรป
เจ้าชายมูฮัมเหม็ด อักบัร ข่าน มกุฎราชกุมารแห่งอัฟกานิสถาน

เจ้าชายมูฮัมเหม็ด อักบัร ข่าน มกุฎราชกุมารแห่งอัฟกานิสถาน () เสด็จพระราชสมภพเมื่อวันที่ 4 สิงหาคม 2476 เป็นพระราชโอรสพระองค์รองและพระองค์แรกใน พระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระมหากษัตริย์รัชกาลสุดท้ายของอัฟกานิสถาน กับ สมเด็จพระราชินีฮุไมรา เบกุมแห่งอัฟกานิสถาน ทรงดำรงพระราชอิสริยยศ **มกุฎราชกุมารแห่งอัฟกานิสถาน** พระองค์ทรงศึกษาที่โรงเรียนประถมใน กรุงคาบูล พร้อมด้วยพระอนุชา เจ้าชายอาหมัด ชาห์ ข่าน

เจ้าชายมูฮัมเหม็ด อักบัร ข่าน มกุฎราชกุมารแห่งอัฟกานิสถาน เสด็จทิวงคตลงเมื่อวันที่ 26 พฤศจิกายน 2485 สิริพระชนมายุ 9 พรรษา พระอนุชาสืบพระราชอิสริยยศต่อ
## อ้างอิง

หมวดหมู่:ชาวอัฟกานิสถาน
หมวดหมู่:ชาวปาทาน
หมวดหมู่:รัชทายาทผู้มีสิทธิโดยตรงที่ไม่เคยสืบราชสันตติวงศ์
หมวดหมู่:บุคคลจากคาบูล
นากาจิมะ บี5เอ็น

**นากาจิมะ บี5เอ็น** () เป็นเครื่องบินทิ้งระเบิดตอร์ปิโดบนเรือบรรทุกเครื่องบินของกองทัพเรือจักรวรรดิญี่ปุ่นในสงครามโลกครั้งที่สอง โดยมีส่วนในการโจมตีเพิร์ลฮาร์เบอร์

## ประจำการ
;
* กองทัพเรือจักรวรรดิญี่ปุ่น

## คุณลักษณะ (นากาจิมะ บี5เอ็น2)
thumb|บี5เอ็น แบบ 97
thumb|บี5เอ็น บนเรือบรรทุกเครื่องบินซุยกากุ
* **ผู้สร้าง**: นากาจิมะแอร์คราฟท์คอมปะนี (ประเทศญี่ปุ่น)
* **ประเภท**: เครื่องบินทิ้งระเบิดตอร์ปิโด
* **เครื่องยนต์**: 1 × Nakajima Sakae 11
* **กางปีก**: 15.518 เมตร
* **ยาว**: 10.3 เมตร
* **พื้นที่ปีก**: 37.7 ตารางเมตร
* **น้ำหนักเปล่า**: 2,279 กิโลกรัม
* **น้ำหนักวิ่งขึ้นสูงสุด**: 4,100 กิโลกรัม
* **อัตราเร็วสูงสุด**: 378 กิโลเมตร/ชั่วโมง ที่ระดับความสูง 3,600 เมตร
* **อัตราไต่**: 6.5 เมตร/ วินาที
* **รัศมีทำการรบ**: 978 กิโลเมตร
* **พิสัยบินไกลสุด**: 1,991 กิโลเมตร
* **อาวุธ**: ปืนกลหน้า Type 97 ขนาด 7.7 มม. 2 กระบอก / ปืนกลหลัง Type 92 ขนาด 7.7 มม. 1 กระบอก
** ตอร์ปิโด type 91 ขนาด 800 กก. 1 ลูก

## อ้างอิง

## แหล่งข้อมูลอื่น
* Nakajima B5N, Joao Paulo Julião Matsuura
* Pictorial of B5N in multiplayer air-combat simulation of Battle of Coral Sea.

หมวดหมู่:เครื่องบินนากาจิมะ
หมวดหมู่:เครื่องบินทิ้งระเบิดตอร์ปิโดในสงครามโลกครั้งที่สอง
หมวดหมู่:เครื่องบินญี่ปุ่นในสงครามโลกครั้งที่สอง
หมวดหมู่:เครื่องบินทิ้งระเบิด
หมวดหมู่:เครื่องบินทิ้งระเบิดญี่ปุ่น
หมวดหมู่:อากาศยานบนเรือบรรทุกเครื่องบิน
หมวดหมู่:การโจมตีเพิร์ลฮาร์เบอร์
หมวดหมู่:อากาศยานที่บินครั้งแรกในปี พ.ศ. 2480
เอ็กซ์ไนน์

**เอ็กซ์ไนน์** () หรือ **X NINE** หรือ **เอ็กซ์จิ่วเช่าเหนียนถวาน** เป็นวงบอยด์แบนด์จีนที่มีสมาชิก 9 คน ได้แก่ เซียวจ้าน เฉินเจ๋อซี กู่เจียเฉิง อู่เจียเฉิง เผิงฉู่เยว่ กัวจื่อฝาน จ้าวเหล่ย เซี่ยจือกวง และ เยียนสวี่เจีย    วงได้เดบิวเมื่อ 28 กันยายน 2016 ด้วยซิงเกิ้ลแรก In Our Own Name (). พวกเขาก่อตั้งวงมาจากรายการเรียลลิตี้ไอดอลจีน X-FIRE (燃烧吧少年) ซึ่งเป็นการร่วมมือของ EE Media, Tencent Video, และ SM Entertainment   **X** ในชื่อวงเป็นตัวแทนของ "ปริศนาและความเป็นไปได้ไม่มีที่สิ้นสุด" ในขณะที่ตัวอักษร **玖**อ้างอิงจากตำนานจีน *บุตรแห่งมังกร 9 คน* ().

## สมาชิก

## รายการวาไรตี้

## อ้างอิง

หมวดหมู่:นักร้องเพลงภาษาจีนกลาง
หมวดหมู่:บอยแบนด์จีน
ดักลาส ทีบีดี ดิวาสเตเตอร์

**ดักลาส ทีบีดี ดิวาสเตเตอร์** () เป็นเครื่องบินทิ้งระเบิดตอร์ปิโดของสหรัฐ ใช้โดยกองทัพเรือสหรัฐในสงครามโลกครั้งที่สอง ถูกนำมาใช้ในยุทธนาวีที่มิดเวย์

## ประจำการ
;
*กองทัพเรือสหรัฐ

## คุณลักษณะ (ทีบีดี-1)
right|thumb|ทีบีดี ดิวาสเตเตอร์
right|thumb|ดิวาสเตเตอร์ บนเรือบรรทุกเครื่องบินเอนเทอร์ไพรซ์
* **ผู้สร้าง**: ดักลาสแอร์คราฟท์คอมปะนี (สหรัฐ)
* **ประเภท**: เครื่องบินทิ้งระเบิดตอร์ปิโด
* **เครื่องยนต์**: 1 × Pratt & Whitney R-1830-64 Twin Wasp
* **กางปีก**: 15.24 เมตร
* **ยาว**: 10.67 เมตร
* **สูง**: 4.60 เมตร
* **พื้นที่ปีก**: 39.2 ตารางเมตร
* **น้ำหนักเปล่า**: 2,540 กิโลกรัม
* **น้ำหนักวิ่งขึ้นสูงสุด**: 4,624 กิโลกรัม
* **อัตราเร็วสูงสุด**: 332 กิโลเมตร/ชั่วโมง ที่ระดับความสูง 2,400 เมตร
* **อัตราไต่**: 3.7 เมตร/ วินาที
* **รัศมีทำการรบ**: 700 กิโลเมตร
* **อาวุธ**: ปืนกลหน้า Browning M2 ขนาด 12.7 มม. 1 กระบอก / ปืนกลหลัง ขนาด 7.62 มม. 1 กระบอก
** ตอร์ปิโด Mark 13 ขนาด 907 กก. 1 ลูก

## แหล่งข้อมูลอื่น
*www.history.navy.mil

หมวดหมู่:เครื่องบินดักลาส
หมวดหมู่:เครื่องบินทิ้งระเบิดตอร์ปิโดในสงครามโลกครั้งที่สอง
หมวดหมู่:เครื่องบินสหรัฐในสงครามโลกครั้งที่สอง
หมวดหมู่:เครื่องบินทิ้งระเบิด
หมวดหมู่:เครื่องบินทิ้งระเบิดสหรัฐ
หมวดหมู่:อากาศยานบนเรือบรรทุกเครื่องบิน
หมวดหมู่:อากาศยานที่บินครั้งแรกในปี พ.ศ. 2478
เหตุระเบิดที่จังหวัดปัตตานี พ.ศ. 2560

เมื่อวันที่ 9 พฤษภาคม พ.ศ. 2560 มีการวางระเบิดสองครั้งที่บิ๊กซี ในจังหวัดปัตตานี ประเทศไทย มีรายงานผู้ได้รับบาดเจ็บที่ประมาณ 80 คน ซึ่งบางคนได้รับบาดเจ็บสาหัส และไม่มีรายงานผู้เสียชีวิต ผู้บาดเจ็บส่วนใหญ่ได้รับการรักษาในที่เกิดเหตุ แต่ 21 คนถูกนำตัวส่งโรงพยาบาลด้วยอาการบาดเจ็บสาหัส

จากเหตุการณ์ครั้งนี้ ส่งผลให้ฮิวแมนไรตส์วอตช์, แอมเนสตี้ อินเตอร์เนชั่นแนล และกองทุนเพื่อเด็กแห่งสหประชาชาติ หรือยูนิเซฟ ได้ร่วมประณามผู้ก่อเหตุ ที่จงใจสร้างความสะเทือนขวัญต่อพลเรือน และไม่คำนึงถึงชีวิตของผู้คน อีกทั้งมีผู้ประสบเหตุเป็นเด็กรวมอยู่ด้วย

## การโจมตี
การโจมตีเกิดขึ้นประมาณ 14.50 น. ตามเวลาในประเทศไทย (เวลาสากลเชิงพิกัด 07:50) เมื่อเกิดการระเบิดครั้งแรกบนรถจักรยานยนต์ใกล้กับทางเข้าที่บิ๊กซีซูเปอร์มาร์เก็ต ครั้น 10 นาทีต่อมา ได้เกิดการระเบิดครั้งที่สองขึ้น ซึ่งเป็นการระเบิดที่มีขนาดใหญ่และรุนแรงกว่า โดยมีการวางไว้ในกระเป๋าบนรถกระบะ ที่ด้านนอกทางเข้าอาคาร

ก่อนหน้านั้น บิ๊กซีซูเปอร์มาร์เก็ตสาขาดังกล่าวเคยถูกวางระเบิดสองครั้งในช่วงก่อนหน้า โดยครั้งแรกเกิดขึ้นในวันที่ 1 สิงหาคม พ.ศ. 2548 และครั้งที่สองเกิดขึ้นในวันที่ 11 มีนาคม พ.ศ. 2555

## ผู้ต้องสงสัย
ตำรวจไทยสงสัยว่าผู้กระทำความผิดน่าจะเป็นพวกแบ่งแยกดินแดนมุสลิมปัตตานี ในวันที่ 10 พฤษภาคม ตำรวจปัตตานีเชื่อในเบื้องต้นว่าสามกลุ่มของคนหกคนมีส่วนเกี่ยวข้องกับเหตุระเบิด การตามล่าอาชญากรครั้งใหญ่โดยเจ้าหน้าที่ของรัฐได้เริ่มดำเนินการสำหรับชายสี่คนที่ถูกกล่าวหาว่าเกี่ยวข้องกับการระเบิดคู่ ซึ่งต้องสงสัยว่ามีการเชื่อมโยงไปยังขบวนการแนวร่วมปฏิวัติแห่งชาติมลายูปัตตานี

## ดูเพิ่ม
* ความไม่สงบในชายแดนภาคใต้ของประเทศไทย

## อ้างอิง

หมวดหมู่:ประเทศไทยในปี พ.ศ. 2560
หมวดหมู่:ความไม่สงบในชายแดนภาคใต้ของประเทศไทย
หมวดหมู่:การโจมตีด้วยระเบิดแสวงเครื่องในประเทศไทย
หมวดหมู่:การระเบิดสิ่งก่อสร้างในประเทศไทย
หมวดหมู่:เหตุการณ์ในจังหวัดปัตตานี
หมวดหมู่:อำเภอเมืองปัตตานี
ดักลาส เอสบีดี ดอนท์เลสส์

**ดักลาส เอสบีดี ดอนท์เลสส์** () เป็นเครื่องบินดำดิ่งทิ้งระเบิดของสหรัฐในสงครามโลกครั้งที่สอง พัฒนาโดยดักลาสแอร์คราฟท์คอมปะนี ใช้โดยกองทัพเรือสหรัฐ บนเรือบรรทุกเครื่องบิน ซึ่งถูกนำมาใช้ในยุทธนาวีที่มิดเวย์ และใช้ในชื่อ เอ-24 แบนชี โดยกองทัพอากาศทหารบกสหรัฐ 

## ประจำการ
;
*กองทัพอากาศชิลี
;
*กองทัพอากาศฝรั่งเศส
*กองทัพเรือฝรั่งเศส
;
*กองทัพอากาศเม็กซิโก
;
*Moroccan Desert Police
;
*กองทัพอากาศนิวซีแลนด์
;
*กองทัพอากาศสหราชอาณาจักร
*ราชนาวี
;
*กองทัพอากาศทหารบกสหรัฐ
*เหล่านาวิกโยธินสหรัฐ
*กองทัพเรือสหรัฐ

## คุณลักษณะ (เอสบีดี-5)
right|200px|3-side view of a SBD-5
right|thumb|เครื่องบินทิ้งระเบิดดักลาส เอสบีดี - 3 จากเรือยูเอสเอสฮอร์เน็ต ขณะดำดิ่งทิ้งระเบิดเรือลาดตระเวนญี่ปุ่น
* **ผู้สร้าง**: ดักลาสแอร์คราฟท์คอมปะนี (สหรัฐ)
* **ประเภท**: เครื่องบินดำทิ้งระเบิด
* **เครื่องยนต์**: 1 × Wright R-1820-60 Cyclone
* **กางปีก**: 12.65873 เมตร
* **ยาว**: 10.0902 เมตร
* **สูง**: 4.14 เมตร
* **พื้นที่ปีก**: 30.2 ตารางเมตร
* **น้ำหนักเปล่า**: 2,905 กิโลกรัม
* **น้ำหนักวิ่งขึ้นสูงสุด**: 4,853 กิโลกรัม
* **อัตราเร็วสูงสุด**: 410 กิโลเมตร/ชั่วโมง ที่ระดับความสูง 4,300 เมตร
* **อัตราไต่**: 8.6 เมตร/ วินาที
* **รัศมีทำการรบ**: 1,794 กิโลเมตร
* **พิสัยบินไกลสุด**: 2,519 กิโลเมตร
* **อาวุธ**: ปืนกลหน้า Browning M2 ขนาด 12.7 มม. 2 กระบอก / ปืนกลหลัง Browning M1919 ขนาด 7.62 มม. 2 กระบอก
** ลูกระเบิดขนาด 1,020 กก. 1 ลูก

## แหล่งข้อมูลอื่น
*Warbird Alley: SBD

หมวดหมู่:เครื่องบินดักลาส
หมวดหมู่:เครื่องบินดำดิ่งทิ้งระเบิดในสงครามโลกครั้งที่สอง
หมวดหมู่:เครื่องบินทิ้งระเบิด
หมวดหมู่:เครื่องบินทิ้งระเบิดสหรัฐ
หมวดหมู่:เครื่องบินโจมตีภาคพื้นดินในสงครามโลกครั้งที่สอง
หมวดหมู่:เครื่องบินโจมตี
หมวดหมู่:เครื่องบินสหรัฐในสงครามโลกครั้งที่สอง
หมวดหมู่:อากาศยานบนเรือบรรทุกเครื่องบิน
หมวดหมู่:ยุทธนาวีที่มิดเวย์
หมวดหมู่:อากาศยานที่บินครั้งแรกในปี พ.ศ. 2483
สมัชชาแห่งชาติ (การปฏิวัติฝรั่งเศส)

ในช่วงการปฏิวัติฝรั่งเศส **สมัชชาแห่งชาติ** () เป็นสภาที่จัดตั้งขึ้นโดยฐานันดรที่สาม(ชนชั้นไพร่)แห่งสภาฐานันดร ดำรงอยู่ระหว่างวันที่ 13 มิถุนายน ถึง 9 กรกฎาคม ค.ศ. 1789

## เหตุการณ์
สภาฐานันดรถูกเรียกประชุมเมื่อวันที่ 10 พฤษภาคม ค.ศ. 1789 เพื่อรับมือวิกฤตการคลังของฝรั่งเศส อย่างไรก็ตาม การแบ่งโครงสร้างทางการเมืองของสภาทำให้การประชุมไม่สามารถดำเนินได้ เนื่องจากก่อนหน้านั้น มีการกำหนดให้ฐานันดรที่หนึ่ง(พระสงฆ์) ฐานันดรที่สอง(ขุนนาง) และฐานันดรที่สาม(ไพร่) มีสิทธิออกเสียงฝ่ายละหนึ่งเสียงเท่ากัน การกำหนดวิธีลงมติแบบนี้จะทำให้ฝ่ายกษัตริย์ซึ่งมีพระสงฆ์และขุนนางหนุนหลังชนะการลงมติเสมอ ทั้งที่ฐานันดรที่สามมีจำนวนสมาชิกมากที่สุดในสภา ฐานันดรที่สามจึงมิอาจยอมรับกฎนี้และขอแยกไปจัดประชุมเอง

การประนีประนอมระหว่างฐานันดรต่างๆไม่เป็นผลสำเร็จ ฐานันดรที่สามจึงเริ่มจัดการประชุมของตนเองขึ้นในวันที่ 28 พฤษภาคม พวกซึ่งเรียกตัวเองว่า "ไพร่" (*Communes*) ได้ร่วมกันประกาศคำยืนยันอำนาจที่เป็นอิสระจากองค์กรอื่นๆ ในวันที่ 13 มิถนุยน พวกเขาก็เริ่มเรียกที่ประชุมแห่งนี้ว่าสมัชชาแห่งชาติ สภาอิสระที่ตั้งขึ้นใหม่นี้ได้รับความสนใจจากพวกนายทุนและสามัญชนอย่างมาก สมัชชาแห่งชาติรวมหนี้สินของชาติและราชสำนักเป็นหนี้สาธารณะก้อนเดียว และประกาศยกเว้นการเก็บภาษีเป็นการชั่วคราว คำประกาศเหล่านี้ทำให้นายทุนเกิดความเชื่อมั่นและให้การสนับสนุนสมัชชาแห่งชาติในการจัดประชุมต่อไป สมัชชาแห่งชาติยังจัดตั้งคณะกรรมาธิการปัจจัยยังชีพเพื่อแก้ไขสถานการณ์ขาดแคลนอาหาร

ขุนคลังเอก ฌัก แนแกร์ พยายามเกลี้ยกล่อมพระเจ้าหลุยส์ที่ 16 ใช้อำนาจพักสมัยการประชุมเพื่อให้ฐานันดรต่างๆไปเจรจาปรองดองกัน ในตอนแรกพระเจ้าหลุยส์ทรงตกลงกับเนแกร์ สุดท้ายแล้วกลับไม่มีฐานันดรใดได้รับแจ้งเรื่องจะทรงพักสมัยการประชุมดังกล่าวเลย เมื่อเหตุการณ์กลับยิ่งสับสนเกินวิสัยแนแกร์ พระเจ้าหลุยส์ไม่สนใจคำแนะนำของเนแกร์อีกต่อไป และหันไปฟังคำพวกองคมนตรีแทน ในวันที่ 19 มิถุนายน พระองค์บัญชาให้ปิดโถงเดตาต์ (*Salle des États*) สถานที่ใช้ประชุมของสมัชชาแห่งชาติ ทำให้สมาชิกสมัชชาแห่งชาติประกาศคำปฏิญาณสนามเทนนิส และในวันที่ 23 มิถุนายน ทรงหารือกับองมนตรีเกี่ยวกับการใช้พระราชอำนาจยุบสมัชชาแห่งชาติ อย่างไรก็ตาม เหล่านายทุนและประชาชนต่างสนับสนุนสมัชชาแห่งชาติอย่างมาก ทำให้ในที่สุด พระเจ้าหลุยส์เริ่มยอมรับในอำนาจของสมัชชาแห่งชาติในวันที่ 27 มิถุนายน

## อ้างอิง
จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

**การเลือกตั้ง[[สมาชิกสภาผู้แทนราษฎรจังหวัดชัยนาท]] พ.ศ. 2562** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 2 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม
### แบ่งตามพรรค

### แบ่งตามเขต

## ผลการเลือกตั้งแบบแบ่งเขต

### เขต 1
เขตเลือกตั้งที่ 1 ประกอบด้วยอำเภอเมืองชัยนาท อำเภอสรรพยา อำเภอมโนรมย์และอำเภอวัดสิงห์ (ยกเว้นตำบลบ่อแร่และตำบลวังหมัน)

### เขต 2
เขตเลือกตั้งที่ 2 ประกอบด้วย อำเภอสรรคบุรี อำเภอหันคา อำเภอเนินขาม อำเภอหนองมะโมงและอำเภอวัดสิงห์ (เฉพาะตำบลบ่อแร่และตำบลวังหมัน)

## ดูเพิ่ม
* จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
* จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

## อ้างอิง

## แหล่งข้อมูลอื่น
* สำนักงานคณะกรรมการการเลือกตั้งประจำจังหวัดชัยนาท
* รายชื่อผู้สมัครรับเลือกตั้งสมาชิกสภาผู้แทนราษฎร แบบแบ่งเขตเลือกตั้ง

ชัยนาท
หมวดหมู่:การเลือกตั้งในจังหวัดชัยนาท
แลโอช ยานาแช็ก

**แลโอช ยานาแช็ก** (, ; 3 กรกฎาคม พ.ศ. 2397 – 12 สิงหาคม พ.ศ. 2471) เป็นคีตกวีและครูสอนดนตรีชาวเช็ก มีผลงานเพลงมากมายซึ่งได้รับอิทธิพลมาจากเพลงพื้นบ้านของชาวมอเรเวียและชาวสลาฟ

ผลงานเพลงในช่วงแรกของเขาได้รับอิทธิพลมาจากคีตกวีร่วมสมัย เช่น อันโตญีน ดโวฌาก แต่ผลงานเพลงในช่วงหลังของเขาได้นำความรู้เรื่องดนตรีพื้นบ้านประจำชาติที่เขาศึกษามาใช้ในการแต่งเพลงของเขาด้วย ซึ่งผลงานเพลงในช่วงหลังของเขาเหล่านี้เป็นที่ยอมรับมากกว่าในช่วงแรกมาก

เขาถือเป็นคีตกวีที่สำคัญที่สุดคนหนึ่งของเช็กเกีย รวมถึงอันโตญีน ดโวฌาก และแบ็ดฌิค สแมตานา

## อ้างอิง

หมวดหมู่:คีตกวีชาวเช็ก
จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

**การเลือกตั้ง[[สมาชิกสภาผู้แทนราษฎรจังหวัดชัยภูมิ]] พ.ศ. 2562** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 6 เขตเลือกตั้ง ซึ่งลดลงจากการเลือกตั้งครั้งก่อน 1 เขต โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม
### แบ่งตามพรรค

### แบ่งตามเขต

## ผลการเลือกตั้งแบบแบ่งเขต

### เขต 1
เขตเลือกตั้งที่ 1 ประกอบด้วยอำเภอเมืองชัยภูมิ

### เขต 2
เขตเลือกตั้งที่ 2 ประกอบด้วย อำเภอจัตุรัส อำเภอเนินสง่า อำเภอบ้านเขว้าและอำเภอหนองบัวระเหว

### เขต 3
เขตเลือกตั้งที่ 3 ประกอบด้วย อำเภอซับใหญ่ อำเภอบำเหน็จณรงค์ อำเภอเทพสถิตและอำเภอภักดีชุมพล

### เขต 4
เขตเลือกตั้งที่ 4 ประกอบด้วย อำเภอหนองบัวแดงและอำเภอเกษตรสมบูรณ์

### เขต 5
เขตเลือกตั้งที่ 5 ประกอบด้วย อำเภอคอนสารและอำเภอภูเขียว

### เขต 6
เขตเลือกตั้งที่ 6 ประกอบด้วย อำเภอบ้านแท่น อำเภอแก้งคร้อและอำเภอคอนสวรรค์

## ดูเพิ่ม
* จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
* จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

## อ้างอิง

## แหล่งข้อมูลอื่น
* สำนักงานคณะกรรมการการเลือกตั้งประจำจังหวัดชัยภูมิ
* รายชื่อผู้สมัครรับเลือกตั้งสมาชิกสภาผู้แทนราษฎร แบบแบ่งเขตเลือกตั้ง

ชัยภูมิ
หมวดหมู่:การเลือกตั้งในจังหวัดชัยภูมิ
แบ็ดฌิค สแมตานา

**แบ็ดฌิค สแมตานา** (, ; 2 มีนาคม พ.ศ. 2367 – 12 กรกฎาคม พ.ศ. 2427) เป็นคีตกวีชาวเช็ก เป็นนักแต่งเพลงชาวเช็กที่บุกเบิกการพัฒนารูปแบบดนตรีที่สื่อถึงแรงบันดาลใจของประเทศของเขาที่ต้องการจะเป็นรัฐอิสระ เขาได้รับการยกย่องในบ้านเกิดของเขาในฐานะบิดาแห่งดนตรีเช็ก

เขามีผลงานที่มีชื่อเสียงโด่งดังไปทั่วโลก เช่น อุปรากรเรื่อง *[[เจ้าสาวผู้ถูกขาย]]* และคีตกวี *[[บ้านเกิดของฉัน]]* ซึ่งแสดงถึงประวัติศาสตร์ ตำนาน และภูมิทัศน์ของโบฮีเมีย ซึ่งเป็นบ้านเกิดของเขาเอง แต่ผลงานอื่น ๆ ของเขาไม่ได้มีชื่อเสียงและไม่ได้รับการยอมรับในทั่วโลกมากนัก

## อ้างอิง

หมวดหมู่:คีตกวีชาวเช็ก
โกสน

**โกสน** () เป็นพืชท้องถิ่นของมาเลเซีย อินโดนีเซีย ออสเตรเลีย และหมู่เกาะแปซิฟิกตะวันตก อยู่ในวงศ์ยางพารา ลักษณะเป็นไม้พุ่มไม่ผลัดใบขนาดกลาง สูงได้ถึง 2–3 เมตร ใบเป็นใบเดี่ยวออกเรียงสลับ กว้าง 0.5–8 เซนติเมตร ยาว 5–30 เซนติเมตร มีหลายรูปแบบ เช่น รูปกลม แคบยาว บิดเป็นเกลียว ปลายใบแหลมหรือมน โคนใบสอบ ขอบใบเรียบหรือหยัก แผ่นใบมีสีต่าง ๆ เช่น เหลือง ส้ม ชมพู ดอกสีขาวออกเป็นช่อแบบกระจะตามซอกใบและปลายกิ่ง ยาว 8–30 เซนติเมตร ช่อดอกมีดอกประมาณ 30–60 ดอก กลีบเลี้ยงขนาดเล็กมี 3–6 กลีบ กลีบดอก 5–6 กลีบ ดอกมีขนาดประมาณ 3 มิลลิเมตร ดอกแยกเพศอยู่ร่วมต้น ช่อดอกเพศผู้โค้งลง ช่อดอกเพศเมียตั้งตรง ดอกออกตลอดปี ผลเป็นผลแบบแห้งแตกทรงกลม เส้นผ่านศูนย์กลาง 9 มิลลิเมตร ภายในมีเมล็ดสีน้ำตาล 2–3 เมล็ด เส้นผ่านศูนย์กลาง 6 มิลลิเมตร

โกสนเป็นไม้มงคลเนื่องจากชื่อพ้องกับคำว่า กุศล จึงนิยมปลูกเป็นไม้ประดับเพื่อความเป็นสิริมงคล โดยปลูกในดินร่วน ได้รับแสงแดดครึ่งวันถึงเต็มวัน โกสนเป็นพืชต้องการน้ำปานกลาง ขยายพันธุ์ด้วยการเพาะเมล็ด ปักชำหรือตอนกิ่ง ทั้งต้นมียางสีขาวที่อาจก่อให้เกิดผิวหนังอักเสบ ใบอ่อนโกสนบางพันธุ์สามารถนำมารับประทานได้ ใบแก่มีรสเฝื่อน โขลกพอกท้องเด็กแก้โรคทางระบบทางเดินปัสสาวะ

## อ้างอิง

## แหล่งข้อมูลอื่น
* 
* 

หมวดหมู่:วงศ์ยางพารา
หมวดหมู่:ไม้ประดับ
หมวดหมู่:พืชมีพิษ
วอลเลย์บอลหญิงไทยแลนด์ลีก 2019-20

**วอลเลย์บอลหญิงไทยแลนด์ลีก 2019-20** หรือ **วอลเลย์บอลหญิงไทยแลนด์ลีก 2563** โดยครั้งนี้จัดขึ้นเป็นครั้งที่ 15 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม
เมื่อวันที่ 18 มีนาคม พ.ศ. 2563 ฝ่ายจัดการแข่งขันได้มีการเลื่อนการแข่งขันออกไปอย่างไม่มีกำหนด เนื่องจากการระบาดทั่วของโคโรนาไวรัส พ.ศ. 2562–2563 ตามการประชุมของคณะรัฐมนตรีเรื่องสั่งปิดสถานที่เป็นการชั่วคราว เพื่อเป็นการควบคุมสถานการณ์ การแพร่ระบาดของโรคติดเชื้อโคโรนาไวรัส 2019 (COVID-19) ต่อมาทางสมาคมฯ ได้กำหนดตารางการแข่งขันรอบสุดท้ายใหม่โดยจะเริ่มการแข่งขันในช่วงปลายเดือนกรกฎาคม  พ.ศ. 2563

## ทีมที่เข้าร่วมแข่งขัน

### ข้อมูลสโมสรและผู้สนับสนุน

### ผู้เล่นต่างชาติ

## การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้

# แต้มจากผลการแข่งขัน: นัดที่แข่งขันชนะ 3–0 หรือ 3–1  ทีมที่ชนะจะได้ 3 แต้ม ทีมที่แพ้ได้ 0 แต้ม, ส่วนนัดที่แข่งขันชนะ 3–2 ทีมที่ชนะจะได้ 2 แต้ม ทีมที่แพ้ได้ 1 แต้ม
# จำนวนนัด(แมทช์)ที่แข่งชนะ
# อัตราส่วนเซ็ตที่ชนะต่อเซ็ตที่แพ้
# อัตราส่วนแต้มที่ทำได้ต่อแต้มที่เสียของทุกนัด
# หากทีมใดๆมีข้อ 1–4 มีค่าเท่ากันจะใช้ผลการแข่งขันของนัดล่าสุดระหว่างทีมนั้นๆตัดสิน

## เลกแรก

### ตารางคะแนน

|}

### ตารางแข่งขัน

#### สัปดาห์ที่ 1

* สนามแข่งขัน : เอ็มซีซีฮอลล์ เดอะมอลล์บางกะปิ กรุงเทพมหานคร

|}

#### สัปดาห์ที่ 2

* สนามแข่งขัน : เอ็มซีซีฮอลล์ เดอะมอลล์บางกะปิ กรุงเทพมหานคร

|}

#### สัปดาห์ที่ 3

* สนามแข่งขัน : เอ็มซีซีฮอลล์ เดอะมอลล์นครราชสีมา นครราชสีมา

|}

#### สัปดาห์ที่ 4

* สนามแข่งขัน : เอ็มซีซีฮอลล์ เดอะมอลล์นครราชสีมา นครราชสีมา

|}

#### สัปดาห์ที่ 5

* สนามแข่งขัน : อาคารกรีฑาในร่ม ศูนย์กีฬาแห่งชาติภาคตะวันออก ชลบุรี

|}

## เลกสอง

### ตารางคะแนน

|}

### ตารางแข่งขัน
#### สัปดาห์ที่ 6

* สนามแข่งขัน : เอ็มซีซีฮอลล์ เดอะมอลล์บางกะปิ กรุงเทพมหานคร 

|}

#### สัปดาห์ที่ 7

* สนามแข่งขัน :  เอ็มซีซีฮอลล์ เดอะมอลล์บางกะปิ กรุงเทพมหานคร

|}

#### สัปดาห์ที่ 8

***สนามแข่งขัน :**  เอ็มซีซีฮอลล์ เดอะมอลล์บางกะปิ กรุงเทพมหานคร

|}

#### สัปดาห์ที่ 9

***สนามแข่งขัน :** เอ็มซีซีฮอลล์ เดอะมอลล์นครราชสีมา นครราชสีมา

|}

## รอบสุดท้าย

### ตารางคะแนน

|}

### ตารางแข่งขัน

#### สัปดาห์ที่ 10

***สนามแข่งขัน :** เอ็มซีซีฮอลล์ เดอะมอลล์บางกะปิ กรุงเทพมหานคร

|}

#### สัปดาห์ที่ 11

* สนามแข่งขัน : เอ็มซีซีฮอลล์ เดอะมอลล์บางกะปิ กรุงเทพมหานคร

|}

## อันดับการแข่งขัน

## รางวัลรายบุคคล

## ดูเพิ่ม
* วอลเลย์บอลชายไทยแลนด์ลีก 2020

## อ้างอิง


## แหล่งข้อมูลอื่น

* 
* 

หมวดหมู่:วอลเลย์บอลหญิงไทยแลนด์ลีก
หมวดหมู่:วอลเลย์บอลในปี พ.ศ. 2563
หมวดหมู่:กีฬาไทยในปี พ.ศ. 2563
หมวดหมู่:การแข่งขันวอลเลย์บอลในประเทศไทย
หมวดหมู่:การแข่งขันกีฬาที่เลื่อนออกไปเนื่องจากการระบาดทั่วของโควิด-19
เรือลำเลียงพล

[right|300px|thumb|บรรดาทหารขณะไต่ลงตาข่ายด้านข้างของ[เรือรบสหรัฐแมคคอวลีย์ (เอพีเอ-4)|เรือรบสหรัฐ''แมคคอวลีย์'' (เอพีเอ-4) ซึ่งเป็นเรือขนส่งโจมตี ในการซ้อมยกพลขึ้นบกที่นิวจอร์เจียเมื่อวันที่ 14 มิถุนายน ค.ศ. 1943]]
[thumb|300px|[เรือรบสหรัฐแฮมเบลน (เอพีเอ-114)|เรือรบสหรัฐ''แฮมเบลน'' (เอพีเอ-114) ซึ่งเป็นเรือขนส่งโจมตีชั้น''เบย์ฟิลด์'' กำลังเตรียมการร่วมกับเรือระบายพล]]

**เรือลำเลียงพล** หรือ **เรือลำเลียงทหาร** ( หรือ troop ship หรือ troop transport หรือ trooper) เป็นเรือที่ใช้บรรทุกทหารไม่ว่าในยามสงบหรือในยามสงคราม ในทางปฏิบัติแล้ว เรือลำเลียงพลมาตรฐานมักจะเกณฑ์จากกองเรือขนส่งเพื่อการพาณิชย์ ไม่สามารถลงจอดบนฝั่งได้โดยตรง ซึ่งโดยทั่วไปแล้วทำการโหลด และการขนถ่ายที่ท่าเรือเดินทะเล หรือบนเรือขนาดเล็กทั้งเรือพี่เลี้ยงหรือเรือบาร์จ

เรือขนส่งโจมตี ซึ่งเป็นเรือแบบหนึ่งของเรือลำเลียงพลทางทะเลที่ปรับให้เข้ากับการขนส่งกองกำลังบุกเข้าฝั่ง ได้บรรทุกกองเรือระบายพลของตัวเอง เช่นเดียวกับเรือยกพลขึ้นบกริมทะเลด้วยตนเองและนำกองกำลังของพวกเขาขึ้นฝั่งโดยตรง

## ประวัติ
เรือลำเลียงพลหรือเรือขนส่งโจมตีได้รับการนำมาใช้ในสมัยโบราณ โรมโบราณได้ใช้นาวิสลูโซเรีย ซึ่งเรือลำเล็กที่ขับเคลื่อนโดยฝีพายและใบเรือ เพื่อขนย้ายทหารในแม่น้ำไรน์และแม่น้ำดานูบ

[thumb|300px|[อาร์เอ็มเอส ควีนแมรี|อาร์เอ็มเอส ''ควีนแมรี'' ซึ่งมีชื่อเล่นว่า"ปีศาจสีเทา" ยังคงครองสถิติตลอดกาลสำหรับการขนส่งกองกำลังมากที่สุด ในการโดยสารเที่ยวเดียวด้วยจำนวน 15,740 นาย เมื่อปลายเดือนกรกฎาคม ค.ศ. 1943 โดยแล่นจากสหรัฐไปยังยุโรป]]

## อ้างอิง

### บรรณานุกรม
* James Dugan, *The Great Iron Ship*, 1953 (regularly reprinted) 
* Stephen Harding, *Great Liners at War*, Motorbooks Int'l, Osceola, WI, USA, 1997 
* Goron Newell, *Ocean Liners of the 20th Century*, Bonanza Books, USA, 1963 

### หมายเหตุ

## แหล่งข้อมูลอื่น

* British Armed Forces Website: Troopships


หมวดหมู่:เรือช่วยรบ
ศาสนาในประเทศมองโกเลีย

[thumb|[อารามกันดันในกรุงอูลานบาตาร์]]
thumb|พระสงฆ์แสดงการร่ายรำในเทศกาลสำคัญ
**ศาสนาในประเทศมองโกเลีย** มีศาสนาสำคัญคือศาสนาพุทธนิกายวัชรยานและลัทธิเชมันแบบมองโกเลียเพราะเป็นศาสนาหลักที่ชาวมองโกลนับถือ ในอดีตจักรวรรดิมองโกลเคยได้รับอิทธิพลจากศาสนาคริสต์ (นิกายเนสโตเรียนและโรมันคาทอลิก) และศาสนาอิสลาม กระนั้นศาสนาเหล่านี้กลับไม่มีอำนาจครอบงำรัฐได้เลย ในยุคสาธารณรัฐประชาชนมองโกเลีย (พ.ศ. 2467-2535) ซึ่งเป็นยุคสังคมนิยม ศาสนาทุกศาสนาถูกระงับมิให้คนนับถือ แต่เมื่อมีการเปลี่ยนแปลงระบอบการปกครองเป็นแบบรัฐสภา สถาบันศาสนาจึงได้รับการฟื้นฟูกลับคืนมาอีกครั้งหนึ่ง

จากการสำรวจสำมะโนครัวประชากรเมื่อ พ.ศ. 2563 พบว่าประชากรส่วนใหญ่นับถือศาสนาพุทธร้อยละ 51.7 ไม่นับถือศาสนาร้อยละ 40.6 ศาสนาอิสลามร้อยละ 3.2 ลัทธิเชมันแบบมองโกเลียร้อยละ 2.5 ศาสนาคริสต์ร้อยละ 1.3 และศาสนาอื่น ๆ ร้อยละ 0.7

## ประชากร

## อ้างอิง

หมวดหมู่:ศาสนาในประเทศมองโกเลีย
กาลิชิตซา

thumb|ภูเขากาลิชิตซา

**กาลิชิตซา** () เป็นภูเขาที่ตั้งอยู่ตรงพรมแดนระหว่างมาซิโดเนียเหนือและแอลเบเนีย มีอุทยานแห่งชาติอยู่ที่ภูเขาทางด้านของมาซิโดเนียเหนือซึ่งตั้งอยู่ระหว่างทะเลสาบที่ใหญ่ที่สุดสองแห่งในประเทศคือทะเลสาบออคริตและทะเลสาบเปรสปาครอบคลุมพื้นที่ 227 ตารางกิโลเมตร (88 ตารางไมล์)

พรรณพืชอุทยานแห่งชาติกาลิชิตซามีมากกว่า 1600 สายพันธุ์ ในปัจจุบันมีการค้นพบพืชเฉพาะถิ่นลักษณะนี้ประมาณ 13 ชนิดในด้านมาซิโดเนียที่จะพบได้เฉพาะบนลาดของกาลิชิตซาและไม่พบในที่อื่นอีก

สามารถมองเห็นทิวทัศน์ที่สวยงามของทะเลสาบและภูเขาใกล้เคียงจากยอดเขากาลิชิตซา และยอดเขาที่สูงที่สุดอันดับสองคือมาการอ

## แหล่งข้อมูลอื่น

* National Park of Galicica

หมวดหมู่:อุทยานแห่งชาติในประเทศมาซิโดเนียเหนือ
ฟุตบอลทีมชาติคองโก

**ฟุตบอลทีมชาติคองโก** () เป็นทีมฟุตบอลตัวแทนของสาธารณรัฐคองโก อยู่ภายใต้การดูแลของสหพันธ์ฟุตบอลคองโก พวกเขาไม่เคยผ่านการคัดเลือกไปเล่นในฟุตบอลโลกรอบสุดท้าย แต่เคยชนะเลิศแอฟริกาคัพออฟเนชันส์ในปี 1972 นอกจากนี้ พวกเขายังเคยชนะเลิศ ออลแอฟริกาเกมส์ ในปี 1965 ปัจจุบัน ทีมชาติคองโกใช้สนามกีฬากีนเตเลเป็นสนามเหย้า

ผู้เล่นที่ลงเล่นทีมชาติมากที่สุดคือ โยนัส บาฮัมบูลา ลงเล่น 56 นัดในช่วงปี 1969–1982 ส่วนผู้เล่นที่ทำประตูให้กับทีมชาติมากที่สุดคือ เทียฟวี บีฟูมา ซึ่งยิง 15 ประตู จากการลงเล่น 31 นัดนับตั้งแต่ปี 2014 เป็นต้นมา

## เกียรติประวัติ
* **ซีแม็กคัพ:** ชนะเลิศ 1 สมัย (2007)
* **ยูดีแอก แชมเปียนชิป:** ชนะเลิศ 1 สมัย (1990), รองชนะเลิศ 2 สมัย
* **เซ็นทรัลแอฟริกันเกมส์:** รองชนะเลิศ 2 สมัย

## อ้างอิง

## แหล่งข้อมูลอื่น

* 

คองโก
หมวดหมู่:ฟุตบอลในสาธารณรัฐคองโก
ค
ศาลปฏิวัติ

thumb|320px|ห้องพิจารณาคดีของศาลปฏิวัติ

**ศาลปฏิวัติ** () เป็นศาลที่จัดตั้งขึ้นโดยสภาแห่งชาติในช่วงการปฏิวัติฝรั่งเศส เพื่อใช้ไต่สวนนักโทษการเมือง และกลายเป็นหนึ่งในองค์กรทรงอำนาจที่สุดในสมัยแห่งความน่าสะพรึงกลัว คดีที่ผ่านศาลนี้จะไม่มีการอุทธรณ์ฎีกา

ศาลปฏิวัติเฉพาะกาลได้รับการจัดตั้งขึ้นในวันที่ 17 สิงหาคม ค.ศ. 1792 หลังเกิดเหตุการณ์บุกพระราชวังตุยเลอรี เพื่อเป็นหลักประกันให้แก่ประเทศว่าบ้านเมืองยังมีกระบวนการทางกฎหมายเพื่อรับมือกับอาชญากรรมทางการเมืองและกบฎอยู่ และยังเป็นการหลีกเลี่ยงไม่ให้เจ้าหน้าที่ท้องถิ่นใช้ระบบศาลเตี้ยตามอำเภอใจ ศาลปฏิวัติมีตุลาการห้าคน อัยการหนึ่งคน และรองอัยการสองคน ทั้งหมดได้รับการเสนอชื่อและแต่งตั้งจากสภา นอกจากนี้ ศาลยังมีคณะลูกขุนจำนวนสิบสองคน ถือเป็นพัฒนาการในระบบยุติธรรมของฝรั่งเศสซึ่งมีแบบอย่างมาจากกฎหมายอังกฤษ

ในวันที่ 5 กันยายน ค.ศ. 1793 สภาแห่งชาติได้แบ่งสำนักงานศาลออกเป็นสี่แห่งเพื่อรับมือกับการพิจารณาคดีที่เพิ่มมากขึ้นอย่างมโหฬาร นอกจากนี้ สภายังกำหนดให้ลูกขุนทั้งหมดมาจากการแต่งตั้งทางตรงโดยคณะกรรมาธิการความปลอดภัยสาธารณะ หรือคณะกรรมาธิการความมั่นคงทั่วไป

## อ้างอิง

หมวดหมู่:การปฏิวัติฝรั่งเศส
ทะเลสาบออคริต

**ทะเลสาบออคริต** (, ) เป็นทะเลสาบที่เลาะเลียบไปตามชายแดนภูเขาระหว่างทางตะวันตกเฉียงใต้ของมาซิโดเนียเหนือและทางตะวันออกของแอลเบเนีย ทะเลสาบนี้เป็นหนึ่งในทะเลสาบที่ลึกที่สุดและเก่าแก่ที่สุดของยุโรป รวมถึงระบบนิเวศทางน้ำที่มีความสำคัญระดับโลกที่มีสัตว์เฉพาะถิ่นมากกว่า 200 สายพันธุ์

ทะเลสาบออคริตฝั่งของมาซิโดเนียได้รับการประกาศให้เป็นมรดกโลกโดยองค์การยูเนสโกในปี 1979 โดยมีการขยายไปจนถึงพื้นที่ทางวัฒนธรรมและประวัติศาสตร์ของออคริตในปี 1980 ในปี 2010 นาซ่าได้ตั้งชื่อหนึ่งในทะเลสาบไททันตามทะเลสาบนี้ ในปี 2014 พื้นที่สงวนข้ามชายแดนออคริต-เปรสปา ระหว่างแอลเบเนียและมาซิโดเนียเหนือถูกเพิ่มเข้าในเครือข่ายเขตสงวนชีวมณฑลของยูเนสโก ทะเลสาบออคริตทางด้านของแอลเบเนียได้รับการขึ้นทะเบียนเป็นมรดกโลกโดยองค์การยูเนสโกเมื่อปี 2019

ในแอลเบเนียส่วนชายฝั่งของทะเลสาบมีสถานะเป็นเขตอนุรักษ์ธรรมชาติที่มีการจัดการ ในมาซิโดเนียเหนือส่วนของทะเลสาบเป็นส่วนหนึ่งของอุทยานแห่งชาติกาลิชิตซา

เมืองที่ตั้งอยู่ริมทะเลสาบคือออคริตและสตรูกาในมาซิโดเนียเหนือและปอกราเดตส์ในแอลบาเนีย ทะเลสาบถูกล้อมรอบโดยการตั้งถิ่นฐานในรูปแบบของหมู่บ้านและรีสอร์ทในทั้งสองประเทศ

## อ้างอิง

ออคริต
หมวดหมู่:ทะเลสาบในประเทศมาซิโดเนียเหนือ
หมวดหมู่:ทะเลสาบในประเทศแอลบาเนีย
หมวดหมู่:ออคริต
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

**การเลือกตั้ง[[สมาชิกสภาผู้แทนราษฎรจังหวัดหนองคาย]] พ.ศ. 2562** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม
### แบ่งตามพรรค

### เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554

#### เทียบคะแนนจากการเลือกตั้งแบบบัญชีรายชื่อ พ.ศ. 2554

#### เทียบคะแนนจากการเลือกตั้งแบบแบ่งเขต พ.ศ. 2554

### แบ่งตามเขต

## เขตเลือกตั้ง

### เขต 1
เขตเลือกตั้งที่ 1 ประกอบด้วยอำเภอสระใคร อำเภอเมืองหนองคาย (ยกเว้นตำบลเวียงคุกและตำบลพระธาตุบังพวน) และอำเภอโพนพิสัย (เฉพาะตำบลเหล่าต่างคำ ตำบลทุ่งหลวง และตำบลสร้างนางขาว)

### เขต 2
เขตเลือกตั้งที่ 2 ประกอบด้วยอำเภอรัตนวาปี อำเภอเฝ้าไร่และอำเภอโพนพิสัย (ยกเว้นตำบลเหล่าต่างคำ ตำบลทุ่งหลวง และตำบลสร้างนางขาว)

### เขต 3
เขตเลือกตั้งที่ 3 ประกอบด้วยอำเภอสังคม อำเภอโพธิ์ตาก อำเภอศรีเชียงใหม่ อำเภอท่าบ่อและอำเภอเมืองหนองคาย (เฉพาะตำบลเวียงคุกและตำบลพระธาตุบังพวน)

## ดูเพิ่ม
* จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
* จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

## อ้างอิง

## แหล่งข้อมูลอื่น
* สำนักงานคณะกรรมการการเลือกตั้ง

หนองคาย
หมวดหมู่:การเลือกตั้งในจังหวัดหนองคาย